<classify> Simba mwishoni mwa wiki ilipata ushindi wa kwanza dhidi ya Mtibwa Sugar chini ya kocha huyo aliyepewa jukumu la kuisaidia timu hiyo akichukua mikoba ya mtangulizi wake, Dylan Kerr aliyetimuliwa hivi karibuni.Akizungumza na gazeti hili Msemaji wa Simba, Haji Manara alisema wana imani na Mayanja atarejesha timu katika kiwango chake baada ya kuanza vyema katika mchezo huo wa Jumamosi, ambapo waliibuka na ushindi wa bao 1-0.Tumejipanga sio tu katika mchezo uliopita, sasa hivi ni kushinda katika michezo iliyobaki kuhakikisha mambo yanakuwa mazuri katika kutwaa ubingwa wa ligi,alisema.Simba inatarajia kucheza kesho dhidi ya JKT Ruvu kusaka pointi tatu nyingine ili kuendelea kuchanja mbuga katika mbio zao za kusaka ubingwa.Wekundu hao wa Msimbazi kwa sasa wanashika nafasi ya tatu kwenye msimamo wa ligi wakiwa na pointi 30 nyuma ya Azam na Yanga zenye pointi 36 kila moja wakitofautiana katika uwiano wa mabao ya kufunga na kufungwa.Manara alisema ushindi katika mchezo huo ni jambo la muhimu iwapo wachezaji wake wataendelea kujituma kama ambavyo wanaelekezwa na Kocha.Timu wanayotarajia kucheza nayo JKT Ruvu imetoka kupoteza mchezo dhidi ya Mgambo JKT kwenye uwanja wa Karume baada ya kukubali kichapo cha mabao 5-1 hivyo, huenda wakalipiza kisasi ilimradi kuwadhibiti Simba.  <topic>: michezo 